google/wiki40b huggingface dataset:
Julian Lage

Biografi

I tillegg til å lede sin egen gruppe, spiller Lage i Gary Burton's New Quartet og Eric Harland's Voyager. Han er også involvert i et duo-prosjektet med Chris Eldridge.
Lage har spilt med anerkjente kunstnere som Jim Hall, Mark O ' Connor, Ambrose Akinmusire, Dayna Stephens, Walter Smith III, Taylor Eigsti, Gary Burton, Eric Harland, Larry Grenadier, Fred Hersch, Béla Fleck, Antonio Sanchez, og Nels Cline.
Som ett vidunderbarn var Lage i 1997 gjenstand for dokumentaren Jules at Eight. I en alder av 13 år spilte han på Grammy Awards 2000. Han har vært ansatt ved Stanford Jazz Workshop på Stanford University siden han var 15 år og tok klassisk utdannelse i San Francisco Conservatory of Music, Lage har studert ved Sonoma State University, Ali Akbar College of Music, og har også utdannelse fra Berklee College of Music (2008).
Lage ga ut sitt debut album Sounding Point på EmArcy Records 24. mars 2009, som fikk gode anmeldelser. Den ble også nominert til Grammy Award for Beste Moderne Jazz Album i 2010. Det andre albumet med tittelen Gladwell ble utgitt den 26. April 2011, også denne fikk positive anmeldelser.
Lage flyttet fra Boston til New York i oktober 2010. Hans primære instrument er en Linda Manzer Blue Note Archtop, som han har eid siden han var 11 år gammel.
Sentralamerikanske og karibiske leker 1930

Sentralamerikanske og karibiske leker 1930. Lekene i 1930 var de andre sentralamerikanske og karibiske leker, de ble arrangert i Havanna på Cuba i perioden 15. mars til 5. april 1930. Det var 606 utøvere fra ni nasjoner som deltok i ti sporter. Cuba ble beste nasjon med tretti gullmedaljer foran Mexico med tolv.
Acruspex

Utseende

En middelsstor, avlang, litt blank, rødbrun trebukk. Antenner og bein er kledt med utstående, lyse hår. Antennene er litt lengre enn kroppen. Pronotum er rundet, dekkvingene smale og jevnbrede, i spissen med to lange tenner.

Utbredelse

Arten lever i det østlige Brasil.
Der roser aldri dør

«Der roser aldri dør» (engelsk Where Roses Never Fade) er en kristen sang skrevet av læreren og pastorfruen Janie West Metzgar (1915-1977) fra USA. Sangen ble trolig skrevet og publisert i 1940.
I Norden er sangen særlig forbundet med den svenske duoen Mia Marianne og Per Filip, og deres innspillinger av Donald Bergagårds oversettelse «Där rosor aldrig dör» fra 1978. Visa er spilt inn på en rekke plater, men i Norden er den mest kjent på svensk. Helge Borglund har imdilertid gjort den på norsk på Frem fra Glemselen kap.14. Sangen er også innspilt av De Syngende Husmødre på platen La oss leve for hverandre
Gunnar Staalesen bruker tittelen på sangen som tittel på en bok om Varg Veum fra 2012.
Frants Dræby

Frantz Dræby (1740 – 1814) var en dansk embedsmann, som i ettertiden er mest kjent for å ha oversatt første del av Adam Smiths An Inquiry into the Nature and Causes of the Wealth of Nations (Nasjonenes velstand) til dansk i 1779.
Dræby ble født i København som sønn av en brennevinsprodusent. Etter å ha fullført Kiøbenhavns Skole, studerte han teologi ved Københavns Universitet. Rundt 1766 ble han ansatt som huslærer i Norge. Som huslærer for James Collett i 1760-årene hadde Dræby nær kontakt med handelsborgerne i Christiania, herunder den ledende norske familien Anker.
Etter flere år som huslærer, hvor han bl.a. foretok flere reiser i Europa, ble han i 1777 ansatt som sekretær i Økonomi- & Kommercekollegiet i København, med funksjon som leder for Kommercekollegiets norske sekretariat. I statsadministrasjonen i Danmark-Norge gjorde han karriere, og oppnådde han rang som kammerråd i 1781, som justitsråd i 1797, og som etatsråd i 1804.
Oversettelsen kom i stand med bakgrunn i to andre medlemmer av Kammerskollegiet, Andreas Holt og Carsten Anker. Sistnevnte hadde sammen med sin bror Peter truffet Adam Smith i Glasgow i 1762 og to år senere i Toulouse. Dræby påbegynte muligens oversettelsen av Adam Smiths økonomiske hovedverk allerede i 1776, da den første utgaven kom ut i London. I 1779 ble oversettelsen utgitt under tittelen Undersøgelse on National-Velstands Natur og Aarsag på Gyldendal Forlag i København. Hovedtyngden av kundene holdt sannsynligvis til i Norge.
Dette var den første offisielle oversettelsen av An Inquiry into the Nature and Causes of the Wealth of Nations til noe språk. Korrespondansen mellom Andreas Holt og Adam Smith viser at Smith var meget beæret over at boken var oversatt til dansk.
Estadi de la Nova Creu Alta

Liv etter OL

Etter OL er stadionet blitt brukt som hjemmebane til fotballklubben CE Sabadell FC som også var hjemmebanen deres før OL.
Proboscis (sommerfugl)

Utseende

Middelsstore, brune sommerfugler med påfallende lange palper ("nebb") og sigdformede forvinger.
Begge vingepar har gulbrune flekker langs ytterkanten.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er utbredt i det vestlige Sør-Amerika, fra Colombia til Peru.
Joseph Edkins

Liv og virke

Joseph Edkins ble uteksaminert fra University of London i 1843, og ble ordinert den 8. desember 1847. Han ble så utsendt av London Missionary Society, og ankom Hongkong den 22. juli 1848, og så Shanghai den 2. september. Først virket han ved London Missionary Society Press i Shanghai under Walter Henry Medhurst. Fra 1852 til 1858 redigerte han den kinesiske årboken Chinese and Foreign Concord Almanach (華洋和合通書), senere kjent som Chinese and Western Almanac (中西通書). Under denne tiden samarbeidet han med Li Shanlan, Wang Tao i arbeidet med å oversette vestlige vitenskapelige verker til  kinesisk. Ved siden av dette hjalp han til som bibeloversetter, og var et aktivt medlem av nordkinaavdelingen av Royal Asiatic Society. I 1850-årene reiste han meget i områdene rundt Shanghai og Ningbo. Han ble også engasjert i direkte forkynnelse, og sammen med misjonæren Hudson Taylor dro han på kanalene i Kina og distribuerte bibeldeler og kristne traktater. 
I mars 1858 dro han hjem til England. Da han kom tilbake til Kina hadde han med seg sin skotske brud, Jane Rowbotham Stobbs. De ble gift 7. februar 1859, og slo seg ned i Shanghai den 14. september samme år.
I juli 1860 besøkte han lederne for Taipingopprøret i Suzhou. Han hadde hyppige kontakter med lederne for Taipingriket for å finne ut av hvor meget kristendom det egentlig var i den religiøse tro de hadde som rettesnor. Sent i mars 1861 tilbragte han elleve dager i taipingernes hovedstad Nanjing.
I 1860 flyttet Edkins familien til Yantai i Shandong, og i 1861 flyttet de videre til Tianjin. Hans hustru døde 22 år gammel (før 1863). Edkins giftet seg på nytt, med Janet Wood White, i 1863. I mai 1863 slo han seg ned i Beijing. I 1872 begynte han sammen med William Alexander Parsons Martin å utgi det kinesiske tidsskriftet Peking Magazine (中西聞見錄). Tidsskriftet holdt det gående med 36 utgaver til det gikk inn i 1875.
I 1873 reiste han alene til England via USA, og kom tilbake til Beijing i 1876. I 1880 sluttet han i London Missionary Society for å bli oversetter for Chinese Imperial Maritime Customs. Han ble enkemann på nytt i 1877 og giftet seg fire år etter med Johanna Schmidt. Han ble gitt i oppdrag av tollkontorets ledelse om å redigere og oversette en rekke vestlige vitenskapelige verker til kinesisk, og fruktene av dette arbeidet ble verket 16 innføringer i vestlig kunnskap (西學啟蒙十六種), publisert i 1898, som omfattet zoologi, botanikk, kjemi, geografi, fysiologi, logikk og andre emner. I 1903 ble han smittet av tyfus, men klarte seg.Han døde i Shanghai på påskedag i 1905.
Fabulous Poodles

Fabulous Poodles er et musikkalbum av The Fabulous Poodles, utgitt på PYE i 1977. Tony de Meur er mannen bak tekster og melodier. Her er det spark til samfunnet, parodier og etterlikninger. Melodiøs pop eller postpunk med fiolin som basis.
Herbarium

Herbarium er en samling planter som er blitt presset, tørket og merket med sine latinske navn. Slike samlinger med planter er veldig viktig for å studere floraen og hvordan den fungerer på forskjellige steder på jorden.
De fleste land har store hebarier i botaniske museer. I Norge finnes det plantesamlinger ved universitetene i Oslo, Trondheim, Bergen og Tromsø.
Den demokratiske republikken Kongo under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Nina Hoss

Bakgrunn

Nina Hoss er datter av Willi Hoss, fagforeningsleder, politiker og medlem av Forbundsdagen for Bündnis 90/Die Grünen og Heidemarie Rohweder, skuespiller ved Staatstheater Stuttgart og senere intendant ved teatret Württembergischen Landesbühne Esslingen.

Politisk engasjement

Hoss var i 2004 og 2010 utsending for De grønne til Forbundsforsamlingen ved valget av Tysklands president. Nina Hoss støtter bevegelsen Deine Stimme gegen Armut (engelsk: Make Poverty History). Hoss er ambassadør for Terre des Femmes, en bevegelse for et selvstendig og autonomt liv for kvinner over hele verden, og hun har engasjert seg mot kjønnslemlestelse.
Gluttsnipe

Beskrivelse

Gluttsnipa er en langbeint, langvinget, langhalset og smekker fugl med et langt og svakt oppoverbøyd nebb. Den er bare noe større enn rødstilken, men på grunn av litt andre proporsjoner virker den mer høyreist. Den er 30 til 34 cm høy og har et vingespenn på 55 til 62 cm. I alle fjærdrakter er den ganske lys i fargen, grå med svarte flekker på oversiden og lys på undersiden. Brystet er finmønstret i svart mot en hvit bunn. Beinfargen skifter i grågrønt til gulgrønt avhengig av alderen og årstiden. Når den flyr ser man en lang, bred hvit kile på ryggen som strekker seg helt ned på stjerten i sterk kontrast til gluttsnipas gråsvarte vingeoverside.

Systematikk

Det var Johan Ernst Gunnerus som først beskrev gluttsnipa i 1767. Han ga den da det vitenskapelige navnet Scolopax nebularia.
På tross av at gluttsnipa har et stort utbredningsområde er oppfatningen at det bare fins en underart.

Biotop og leveområder

Gluttsnipa er en palearktisk art med en hekkingsutbredelse som strekker seg fra nordlige Storbritannia i vest til Kamtsjatka i øst. Den er en trekkfugl og overvintrer i middelhavslandene, sør for Sahara i Afrika, sørvestre delene av India, Indonesia, øyene i det sørkinesiske havet og i Australia.

Hekking

Den hekker helst i nærheten av myr og legger vanligvis fire egg i et veldig enkelt rede, en grunn grop, på tørr mark.

Føde

Gluttsnipa søker energisk etter mat på grunt vann og spiser stort sett smådyr, for eksempel insekter, fisk og krepsdyr.

Navn

Bare ordet glutt eller glutten brukes også i tyske dialekter om denne fuglen. Opprinnelsen for glutt er derimot omdiskutert. Glottis var et gresk fuglenavn som ble beskrevet av både Aristoteles og Plinius den eldre, men det er i dag uklart hvilken fugl de mente. Glottis betyr tunge på gresk. Til og med når Linné benytter det vitenskapelige navnet Scolopax glottis i Systema Naturae 1746, er det usikkert om det er gluttsnipa han mener.
Det vitenskapelige navnet er avledet av nebula – latinsk for tåke. Det er noe uvisst om det henspiller på utseende, som kan virke noe tåkegrått i forhold til andre Tringa-arter.
Et vanlig dialektnavn på gluttsnipe er klyvi, et onomatepoetikon bygd på lokkeropet, et vidtlydende tostavet
rop, som gjentas under fluktspill.
Butleria

Utseende

Små (vingespenn 22–25 millimeter), brune smygere. Oversiden er brun med små, lyse flekker, undersiden lysere brunlig.

Levevis

Larvene lever på ulike slags gress (Poaceae).

Utbredelse

Slekten er endemisk for Chile og Argentina.
Heinkel He 162

Trivia

En ide var at medlemmer av Hitlerjugend skulle fly He 162 ettersom voksne Luftwaffe-piloter etter hvert hadde blitt en mangelvare. Flyet viste seg imidlertid å være vanskelig å fly, selv for erfarne piloter og ideen med unge piloter ble skrinlagt.
Tryllestaver i Harry Potter

Tryllestavprodusenter

Rundt om i verdenen som blir presentert i romanserien har det vært flere tryllestavprodusenter.

Olivanders

Olivanders ser litt shabby ut, med flassende gullbokstaver over døren og en eneste tryllestav på en blek pute i vinduet. Butikken er liten, støvete og stille, og det føles litt som å være inne i et veldig strengt bibliotek, men istedenfor bøker er hyllene fylt med tusener av små, tynne bokser som er stablet pent opp mot taket. Olivanders ser ut til å dirre av en slags hemmelig magi. Herr Olivander er en elskverdig gammel magiker med brede, bleke, sølvaktige øyne og lange fingre. Herr Olivander kan huske samtlige av tryllestavene han har solgt. Han blir innkalt til Galtvort høyere skole for hekseri og trolldom i Harrys fjerde år (Harry Potter og Ildbegeret) for å overvære veiingen av tryllestavene til Tretrollmannsturneringen. Olivanders butikk i Diagonallmenningen er nå forlatt etter Harry Potter og Halvblodsprinsen.

Gregorovitsj

Gregorovitsj er en magiker fra Øst-Europa, og er produsenten bak Viktor Krumms tryllestav. Han blir av de fleste betraktet som enda bedre i sin profesjon en Olivander selv. Han pensjonerte seg for noen år siden og Viktor Krum var en av de siste som fikk en stav laget av han.
John Todd (biolog)

Karriere

Han begynte sin karriere med forskning på atferdsøkologi for fisk som amanuensis i etologi ved San Diego State University (1968–1970), hvoretter han arbeidet ved Woods Hole Oceanographic Institution i Woods Hole (Massachusetts) som vitenskapelig assistent.
I 1969 Todd og hans kone var med og etablerte New Alchemy Institute for både biologisk grunnforskning og å bruke biologisk vitenskap på teknologi.  Todd med kolleger har designet miniatyr økosystemer, nesten selvgående, som bruker økologiske prinsipper for menneskelige formål. I tillegg til å designe og lage prototyper for mat-produserende systemer og samfunnsløsninger, har arbeidet resultert i innovative nye tilnærminger for å behandle kloakk og industrielt avløpsvann.  Todd's tilnærming omfatter bruk av mikroorganismer, fisk og planter (fytoremediering).
Todd og kolleger har utviklet hva de kaller "living machines", som er økologisk ingeniørteknologi utviklet for å gjenopprette, bevare eller rense kloakk eller annet forurenset vann ved å replicating og fremskynde de naturlige renseprosessene i elver, dammer og myrer. I praksis er en living machine et selvstendig behandlingssystem designed for å behandle et spesifikt avløp ved hjelp av prinsippene for økologisk engineering.  It does this by using diverse samfunn av bakterier og andre mikroorganismer, alger, planter, trær, snegler, fisk og andre levende skapninger.
John Todd utviklet et veksthus og en avfallsbehandling-fabrikk i Cape Cod som gir rent vann fra kloakk. Bakterier forbruker den organiske kloakken og omdanner ammoniakk til nitrater. Nitratene brukes som mat for alger og gjødsel for andegress. Zooplankton og snegler forbruker algene. Fisk spiser zooplanktonet. Flytende planter suger opp det gjenværende. Bulrushes, cattails og hyacinths gjør giftstoffene harmløse. Trær absorberer tungmetaller. Biproduktene er dekorative planter og minnows, som begge selges.  Minnows selges som åte. Vannplanter dyrket i systemets laguner for kloakkbehandling brukes i California, Florida og Mississippi. Todd's "living machine" system gjør det mulig å gjøre alt dette i de kaldere nordlige klimaer. Byen Harwich, Massachusetts begynte å bruke Todd's system i 1990. 
Todd var New Alchemy Institute's President til 1981. I 1980 var han med på å etablere Ocean Arks International. Han var også med på å etablere Living Technologies Inc., et økologisk design- og byggefirma i Burlington, Vermont. Fra 1999 har han vært forsker og foreleser ved University of Vermont.
Mens Todd har gjort mye av sitt arbeid med u-landene i tankene, har anvendelser også for industrialiserte og moderne samfunn blitt del av pakken.
Pedagogiske spill

Pedagogiske spill er spill som har blitt spesielt utviklet for å lære mennesker noe. Gjennom spillet kan man for eksempel lære noe om et faglig tema eller man kan tilegne seg noen spesifikke ferdigheter. Det kan dreie seg om brettspill, kortspill eller videospill.

Integrering av videospill i skolen

Det hersker uenighet om i hvor stor grad videospill skal integreres i skolen, og hva kan man tilføre undervisningen ved å inkludere spill. Spillforsker Simon Egenfeldt-Nilsen mener spill primært tilbyr overfladisk informasjon som ikke er tilstrekkelig til utdanningsformål. I undervisningssammenheng er det nødvendig at lærere ved hjelp av ulike former for støttemateriale bygger videre på spillenes noe overfladiske tilnærming. Lærerne blir viktig for å gjøre spillets innhold mest mulig relevant for den faglige undervisningen. Videospill i undervisningen bør derfor vurderes som supplement snarere enn et substitutt for læreren og andre arbeidsformer (Egenfeldt-Nielsen 2007).
Nathaniel Ward

Bakgrunn

Han var sønn av John Ward, en kjent puritansk prest, og vokste opp i Haverhill i Suffolk i England. Han studerte jus og tok eksamen fra Emmanuel College ved Universitet i Cambridge i 1603. Han praktiserte som advokat før han reiste rundt i Europa. I Heidelberg møtte han den tyske protestantiske reformatoren David Pareus som overtalte ham til å bli prest. I 1618 var han kapellan for et selskap med engelske kjøpmenn i Elbing i Preussen. Han dro siden tilbake til England og i 1628 ble utpekt til rektor av landsbyen Stondon Massey i Essex. Han ble snart anerkjent som en av de fremste puritanske prester i Essex.
Hans far John Ward, i henhold til en minnetavle som ble satt opp av hans sønner i koret av kirken i Haverhill, hadde vært prest i Suffolk i 25 år. Begge brødrene til Nathaniel Ward var prester og skribenter som ham selv. Den eldste, Samuel Ward, prest i Ipswich, var forfatter av The Life of Faith, The Wonders of the Loadstone, og andre tekster, mens den yngste, John Ward den yngre, var rektor av St. Clement's i Ipswich og et medlem av en forsamling i Westminster og holdt to prekener i underhuset som ble trykket og utgitt.
I 1631 ble Nathaniel Ward tilkalt av biskopen av London, William Laud, og rettsatt for hans uoverensstemmelser med den engelske kirke. Laud forsøkte å få ham til tilpasse seg kirken, men uten å nå fram. To år senere, i 1633, ble han fratatt sin posisjon som prest. Wards to brødre fikk også unngjelde for deres avvik fra den engelske kirke. Tidlig det neste året, i 1634, satte han seil for New England i Nord-Amerika.
Oljelampe

Historie

Oljelamper har en lang historie og har blitt brukte i mange kulturer. De er kjent fra historier som «Aladdin og den magiske lampen» og fra den kristne fortellingen om de fem dumme og de fem kloke jentene (Matt. 25:1-13) som måtte vente natten gjennom med oljelampene sine.
I middelhavslandene brukte man oljelamper med olivenolje til godt innpå 1800-tallet, mens i avsidesliggende områder ble de brukt frem til 1900-tallet. I dag blir oljelamper helst brukt til symbolske formål, som til religiøse ritualer i hinduismen og jødedommen.
Bestemthet (matriser)

I lineær algebra sies en symmetrisk, reell n × n-matrise  å være positivt bestemt (også kalt positivt definitt) dersom skalaren  er positiv for enhver ikke-null kolonnevektor  av  reelle tall. Her symboliserer  den transponerte av .
Mer generelt sies en Hermitsk n × n-matrise  å være positivt bestemt hvis skalaren  er reell og positiv for alle ikke-null kolonnevektorer  av  komplekse tall. Her symboliserer  den konjungerte transponeringen av .
En Hermitesk matrise sies å være negativt bestemt  (negativt definitt) dersom uttrykket  eller  alltid er negativt. Matrisen kalles semi-positivt bestemt dersom uttrykket  eller  er ikke-negativ (større enn eller lik null), og semi-negativt bestemt dersom uttrykket er ikke-positivt (mindre enn eller lik null).
En Hermitesk matrise som hverken er positivt bestemt, negativt bestemt, semi-positivt bestemt eller semi-negativt bestemt, kalles ubestemt (indefinitt).
Noen forfattere bruker mer generelle definisjoner av positivt og negativt bestemthet, som inkluderer noen ikke-symmetriske reelle matriser, eller ikke-Hermiteske komplekse matriser.
Gjøvik Håndballklubb

Historie

Opprinnelig ble håndballklubben etablert i 1997 som Gjøvik og Vardal Håndballklubb, men 1. juli 2010 endret klubben navn til Gjøvik Håndballklubb.
Kryvyj Rih

Historie

Kryvyj Rih ble grunnlagt av zaporizjakosakker på 1600-tallet. Under den russiske borgerkrigen var byen med omland senter for Nestor Makhno og hans anarkistiske styrker. Under andre verdenskrig ble byen totalt ødelagt under kamper med tyskerne. I sovjettiden ble metallindustrien i byen kraftig bygget ut.

Befolkningsutvikling

Kilder: 1923–1939, 1989–2015: ,
1959: , 1970: , 1979: 
(*) etter inkorporering av byen Inhulez i 2002
Bjørn Johansen (musiker)

Debut

Johansen var bl.a sterkt influert av John Coltrane.
Han var tidlig med i orkestre ledet av Gunnar Brostigen, Kjell Karlsen (56-59), Lars Sandsgaard, Pete Brown, Arild Wikstrøm (1961).  Videre spilte han med Karin Krog, Bernt Rosengren, George Gruntz, Frode Thingnæs, Egil Kapstad, Helge Hurum/Thorleif Østereng/Radiostorbandet (1966–90), EBU Big Band (73), Laila Dalseth, Bjørn Alterhaug samt i Fatah Morgana Quartet.

Sentral

Johansen/Kapstad kvartett (med Bjørn Alterhaug bass og Ole Jacob Hansen trommer) ga ut Friends (1980, Hot Club Records 2003).
Bjørn Johansen kvartett (med Carl Morten Iversen bass, Ole Jacob Hansen trommer og Erling Aksdal piano) ga ut Dear Henrik (Gemini Records, 1984).  Johansen forestod også utgivelsen Take one med Cedar Walton (Odin Records, 1987) ga Spellemannprisen 1987.

Legende

Bjørn Johansen mottok Buddyprisen meget ung (1962), Statens arbeidsstipend (1981) og Gammlengprisen i kategorien jazz (1997).
Johansen ble minnet i Portrait of a norwegian jazz artist (Gemini Records, 2001), samt i Bjørn Johansen in memoriam (Hot Club Records, 2003).  Hans egne komposisjoner er utgitt på Norsk Jazzforlag (2004).
Miguel Díaz-Canel

Tidlig liv og utdanning

Díaz Canel ble født 20. april 1960 i byen Placetas i Villa Clara, til Aída Bermúdez og Miguel Díaz-Canel, en fabrikkarbeider i Santa Clara.
Han ble uteksaminert fra Universidad Central "Marta Abreu" de Las Villas i 1982 som elektronikkingeniør, hvorpå han sluttet seg til Cubas revolusjonsstyrker. Fra april 1985 underviste han på hans alma mater. I 1987 fullførte han et internasjonal oppdrag i Nicaragua som førstesekretær for Unión de Jóvenes Comunistas, ungdomspartiet til Kommunistpartiet, i Villa Clara.
Fylkesvei 7374

Fylkesvei 7374 går mellom Grønfjelldal og Østerdal i Rana kommune. Veien er 16,5 km lang.
Frem til 2019 hadde veien betegnelsen fylkesvei 357.
Rugao

Rugao (kinesisk: 如皋; pinyin: Rúgāo) er et byfylke i byprefekturet Nantong i Jiangsu i Folkerepublikken Kina.
Befolkningen var på 1 462 063 innbyggere i 1999.
En av Kinas best kjente erotiske forfattere fra overgangstiden Ming/Qing, Li Yu, stammet fra Rugao.

Kulturminner

Shuihuihagen (Shuihui yuan, 水绘园) fra qing-dynastiets tid ble i 2001 tilføyd på listen over kulturminner i Folkerepublikken Kina.

Administrative enheter

Storkommunene Rucheng, Chaiwan, Taoyuan, Changjiang, Xue'an, Dongchen, Dingyan, Baipu, Linzi, Xiayuan, Jiuhua, Guoyuan, Shizhuang, Wuyao, Jiang'an, Gaoming, Banjing, Motou, Yuanqiao og Changqing.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Kinas riksvei 328 i løper gjennom området, fra Nanjing via blant annet Yangzhou til Nantong.